Pasiūlymas Tarybos sprendimas dėl Bendrijos pozicijos, kuri bus priimta EB ir Juodkalnijos laikinajame komitete, dėl jo darbo tvarkos taisyklių, įskaitant kompetenciją, ir EB bei Juodkalnijos pakomitečių struktūros /* KOM/2007/0522 galutinis */





[pic] | EUROPOS BENDRIJŲ KOMISIJA | Briuselis, 13.9.2007 KOM(2007) 522 galutinis Pasiūlymas TARYBOS SPRENDIMAS dėl Bendrijos pozicijos, kuri bus priimta EB ir Juodkalnijos laikinajame komitete, dėl jo darbo tvarkos taisyklių, įskaitant kompetenciją, ir EB bei Juodkalnijos pakomitečių struktūros (pateikta Komisijos) AIŠKINAMASIS MEMORANDUMAS 2007 m. spalio 15 d. Liuksemburge planuojama pasirašyti Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimą (toliau – SAS). Jis įsigalios antro mėnesio pirmą dieną po tos dienos, kurią Šalys praneš viena kitai, kad buvo baigtos atitinkamos ratifikavimo procedūros. Tą pačią dieną pasirašytas Europos bendrijos ir Juodkalnijos Respublikos laikinasis susitarimas (toliau – LS), kad būtų sudarytos sąlygos anksti pradėti taikyti Stabilizacijos ir asociacijos susitarimo (SAS) nuostatas dėl prekybos ir su prekyba susijusias nuostatas, įsigalios antro mėnesio pirmą dieną po tos dienos, kurią Šalys praneš viena kitai, kad buvo baigtos atitinkamos ratifikavimo procedūros. LS 43 straipsniu įsteigiamas Laikinasis komitetas, kuris prižiūrės šio Susitarimo įgyvendinimą. Kaip nurodyta LS 44 straipsnyje, šis komitetas turi priimti savo darbo tvarkos taisykles. Kad komiteto veikla būtų sklandi, pageidautina šias darbo tvarkos taisykles priimti pirmame posėdyje. Siūlomose darbo tvarkos taisyklėse nustatomos Laikinojo komiteto pareigos ir praktika, kurios jis turės laikytis pagal LS, ir pirmiausiai atsižvelgiama į tai, kad pagal Susitarimą komitetui buvo suteiktos sprendimų priėmimo galios. Darbo tvarkos taisyklėse taip pat numatomas konkrečių pakomitečių steigimas, kaip nustatyta LS 46 straipsnyje. Komisija siūlo racionalizuoti pakomitečių struktūrą, apribojant jų skaičių iki penkių, kad jie apimtų skirtingas sritis, kaip nurodyta aiškinamojo memorandumo priede. Į LS neįtrauktos Stabilizacijos ir asociacijos susitarimo sritys toliau bus svarstomos vykstant intensyviam nuolatiniam dialogui[1], kol įsigalios Stabilizacijos ir asociacijos susitarimas. Bendrijos poziciją Laikinajame komitete dėl Laikinojo komiteto darbo tvarkos taisyklių priėmimo nustato Taryba atsižvelgdama į Komisijos pasiūlymą. Todėl Tarybai siūloma patvirtinti pridedamą pasiūlymą. AIšKINAMOJO MEMORANDUMO PRIEDAS EB IR JUODKALNIJOS RESPUBLIKOS laikinojo susitarimo dėl prekybos ir su prekyba susijusių reikalų pakomitečių struktūra | Pakomitečių pavadinimai | Sritys | LS (SAS) nuorodos | Prekyba, pramonė, muitai, mokesčiai ir bendradarbiavimas su kitomis šalimis kandidatėmis | Laisvas prekių judėjimas | 3 str. (18 str.) | Pramonės produktai | 4–8 str. (19–23 str.) | Komerciniai klausimai | 19–33 str. (34–48 str.) | Mokesčiai | 22–23 str. (37–38 str.) | Kilmės taisyklės | 29 str. (44 str.), 3 protokolas | Administracinė pagalba muitinės reikalų srityje | 42 str. (99 str.), 6 protokolas | Bendradarbiavimas su kitomis šalimis kandidatėmis | 53 str. (17 str.) | Žemės ūkis ir žuvininkystė | Žemės ūkio produktai lato sensu | 9 str., 11 str. 1 dalis, 12 str. 1 dalis, 16 str., 17 ir 20 str. (24 str., 26 str. 1 dalis, 27 str. 1 dalis, 31 str., 32 str. ir 35 str.) | Žemės ūkio produktai stricto sensu | 11 str. 2 ir 3 dalys, 12 str. 2 dalis (26 str. 2 ir 3 dalys, 27 str. 2 dalis) | Žuvininkystės produktai | 14 ir 15 str. (29 ir 30 str.) | Perdirbti žemės ūkio produktai | 10 str. (25 str.), 1 protokolas | Vynas ir spiritiniai gėrimai | 13 str. (28 str.), 2 protokolas | Žemės ūkio bei žuvininkystės produktų ir maisto produktų geografinių nuorodų apsauga, išskyrus vyną ir spiritą | 18 str. (33 str.) | Vidaus rinka ir konkurencija | Kiti klausimai, susiję su LS III antraštine dalimi | 36 ir 37 str. (69 ir 71 str.) | Konkurencija | 38 ir 39 str. (73 ir 74 str.) | Valstybės pagalba plieno pramonei | 38 str. 8 dalis (73 str. 8 dalis), 5 protokolas | Intelektinė, pramoninė ir komercinė nuosavybė | 40 str. (75 str.) | Viešieji pirkimai | 41 str. (76 str.) | Ekonominiai bei finansiniai klausimai ir statistika | Kapitalo judėjimas ir mokėjimai | 35 str., 38 str. 7 dalies b punktas (62 str., 73 str. 7 dalies b punktas) | Transportas | Vežimas tranzitu | 34 str. (61.1 str.), 4 protokolas, 3 str. a ir b punktai, 11 str. 2, 3 ir 5 dalys, 19 str. 1 ir 2 dalys, 21 str. 1 dalis ir 2 dalies d punktas | Pasiūlymas TARYBOS SPRENDIMAS dėl Bendrijos pozicijos, kuri bus priimta EB ir Juodkalnijos laikinajame komitete, dėl jo darbo tvarkos taisyklių, įskaitant kompetenciją, ir EB bei Juodkalnijos pakomitečių struktūros EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą atsižvelgdama į Komisijos pasiūlymą, kadangi: (1) Laikinasis susitarimas tarp Europos bendrijos ir Juodkalnijos Respublikos dėl prekybos ir su prekyba susijusių reikalų[2] (toliau – Laikinasis susitarimas), pasirašytas ..., įsigaliojo ... . (2) Laikinojo susitarimo 43 straipsnyje numatyta, kad pagal Susitarimą įsteigtas Laikinasis komitetas prižiūri Laikinojo susitarimo taikymą ir įgyvendinimą. (3) Laikinojo susitarimo 44 straipsnio antroje pastraipoje numatyta, kad Laikinasis komitetas priima savo darbo tvarkos taisykles. (4) Laikinojo susitarimo 46 straipsnyje numatyta, kad Laikinasis komitetas gali nuspręsti įsteigti pakomitečius. (5) Pakomitečių paskirtis, sudėtis, kompetencija ir struktūra turėtų būti nustatyti Laikinojo komiteto darbo tvarkos taisyklėse. (6) Bendrija turi nustatyti poziciją dėl darbo tvarkos taisyklių priėmimo, kurios ji laikysis Laikinajame komitete, PRIĖMĖ ŠĮ SPRENDIMĄ: Vienintelis straipsnis Pozicija, kurios Bendrija laikysis Europos bendrijos ir Juodkalnijos Respublikos laikinojo susitarimo dėl prekybos ir su prekyba susijusių reikalų 43 straipsnyje nurodytame Laikinajame komitete, grindžiama prie šio sprendimo pridedamu Laikinojo komiteto sprendimo projektu. Priimta Briuselyje Tarybos vardu Pirmininkas PRIEDAS EB ir Juodkalnijos laikinojo komiteto SPRENDIMAS Nr. 1/200.. ... dėl jo darbo tvarkos taisyklių, įskaitant kompetenciją, irEB bei Juodkalnijos pakomitečių struktūros EB IR JUODKALNIJOS LAIKINASIS KOMITETAS, atsižvelgdamas į Europos bendrijos ir Juodkalnijos Respublikos laikinąjį susitarimą dėl prekybos ir su prekyba susijusių reikalų (toliau – Laikinasis susitarimas), pasirašytą ... , ypač į jo 44 straipsnį, PRIĖMĖ ŠĮ SPRENDIMĄ: 1 straipsnis Pirmininkavimas Laikinajam komitetui pakaitomis kas 12 mėnesių pirmininkauja Europos Bendrijų Komisijos atstovas Europos bendrijos (toliau – Bendrija) vardu ir Juodkalnijos Respublikos Vyriausybės atstovas. Tačiau pirmasis laikotarpis prasideda pirmojo Laikinojo komiteto posėdžio dieną, o baigiasi tų pačių metų gruodžio 31 d. 2 straipsnisPosėdžiai Laikinasis komitetas Šalių susitarimu posėdžiauja reguliariai kartą per metus Briuselyje arba Podgoricoje. Neeiliniai Laikinojo komiteto posėdžiai gali būti šaukiami abipusiu sutarimu bet kurios Šalies prašymu. Posėdžius šaukia pirmininkas. Jeigu nesusitariama kitaip, Laikinojo komiteto posėdžiai yra uždari. 3 straipsnis Delegacijos Prieš kiekvieną posėdį pirmininkui pranešama apie numatomą kiekvienos Šalies delegacijos sudėtį. Laikinojo komiteto posėdžiuose stebėtojo teisėmis gali dalyvauti Europos investicijų banko (EIB) atstovas, jeigu į darbotvarkę įtraukti su EIB susiję klausimai. Laikinasis komitetas į savo posėdžius gali pasikviesti asmenis, kurie nėra jo nariai ir kurie suteiktų informacijos konkrečiais klausimais. Bendrijos valstybėms narėms pranešama apie Laikinojo komiteto posėdžius. 4 straipsnisSekretoriatas Europos Bendrijų Komisijos pareigūnas ir Juodkalnijos Respublikos pareigūnas kartu eina Laikinojo komiteto sekretorių pareigas. 5 straipsnisKorespondencija Visa Laikinojo komiteto pirmininko gaunama ir siunčiama korespondencija perduodama abiem sekretoriams. Abu sekretoriai užtikrina, kad korespondencija, prireikus, būtų perduota atitinkamiems jų atstovams Laikinajame komitete. 6 straipsnisPosėdžių darbotvarkė 1. Pirmininkas ir sekretoriai parengia kiekvieno posėdžio preliminarią darbotvarkę ne vėliau kaip prieš 15 darbo dienų iki posėdžio pradžios. Į preliminarią darbotvarkę įtraukiami klausimai, dėl kurių įtraukimo sekretoriai gavo prašymą ne vėliau kaip prieš 21 darbo dieną iki posėdžio pradžios, tačiau klausimai į preliminarią darbotvarkę neįtraukiami, jeigu iki preliminarios darbotvarkės išsiuntimo dienos sekretoriai negauna juos pagrindžiančių dokumentų. Laikinasis komitetas darbotvarkę tvirtina kiekvieno posėdžio pradžioje. Į preliminarią darbotvarkę neįtraukti klausimai gali būti įtraukti į darbotvarkę, jeigu abi Šalys dėl to susitaria. 2. Siekdamas atsižvelgti į konkretaus atvejo aplinkybes, pirmininkas gali sutrumpinti 1 dalyje nurodytus terminus, jeigu abi Šalys tam pritaria. 7 straipsnisProtokolai Kiekvieno Laikinojo komiteto posėdžio protokolo projektą rengia posėdį organizuojanti Šalis. Jame nurodomi priimti sprendimai ir rekomendacijos bei priimtos išvados. Protokolo projektas pateikiamas Laikinajam komitetui patvirtinti per du mėnesius po posėdžio. Patvirtinus protokolą, jį pasirašo pirmininkas bei abu sekretoriai ir kiekviena Šalis saugo po vieną originalo egzempliorių. Protokolo kopija siunčiama visiems šio sprendimo 5 straipsnyje nurodytiems adresatams. 8 straipsnisKlausimų svarstymas Laikinasis komitetas priima sprendimus ir teikia rekomendacijas abipusiu Šalių sutarimu. Tuo metu, kai nevyksta posėdžiai, Laikinasis komitetas gali priimti sprendimus arba teikti rekomendacijas taikydamas rašytinę procedūrą, jeigu abi Šalys taip susitaria. Laikinojo komiteto sprendimai ir rekomendacijos pagal Laikinojo susitarimo 45 straipsnį vadinami atitinkamai „sprendimu“ ir „rekomendacija“, šalia nurodomas jų eilės numeris, priėmimo data ir pateikiamas dalyko aprašymas. Laikinojo komiteto sprendimus ir rekomendacijas pasirašo pirmininkas, o jų autentiškumą patvirtina abu sekretoriai. Laikinojo komiteto priimtus sprendimus Šalys skelbia savo atitinkamuose oficialiuosiuose leidiniuose. Kiekviena Šalis gali spręsti, ar skelbti bet kurį kitą Laikinojo komiteto priimtą aktą. 9 straipsnisKalbos Laikinojo komiteto oficialiosios kalbos yra abiejų Šalių oficialiosios kalbos. Jeigu nenusprendžiama kitaip, Laikinasis komitetas, svarstydamas klausimus, remiasi tomis kalbomis parengtais dokumentais. 10 straipsnisIšlaidos Bendrija ir Juodkalnijos Respublika padengia savo dalyvavimo Laikinojo komiteto ir pakomitečių posėdžiuose išlaidas: personalo, kelionių bei pragyvenimo ir pašto bei telekomunikacijų išlaidas. Posėdžio metu patirtas vertimo žodžiu ir raštu bei dokumentų dauginimo išlaidas, taip pat bet kurias kitas su praktiniu posėdžio organizavimu susijusias išlaidas, padengia posėdį organizuojanti Šalis. 11 straipsnisPakomitečiai Pakomitečių, įsteigtų padėti Laikinajam komitetui atlikti savo pareigas, kompetencija ir struktūra nustatyti šio sprendimo priede. Pakomitečius sudaro abiejų Šalių atstovai. Joms pagal 1 straipsnį pakaitomis pirmininkauja abi Šalys. Pakomitečiai yra pavaldūs Laikinajam komitetui, kuriam jie po kiekvieno posėdžio pateikia ataskaitą. Jie nepriima sprendimų, bet gali teikti rekomendacijas Laikinajam komitetui. Jungtinis komitetas gali nuspręsti nutraukti bet kurio įsteigto pakomitečio veiklą, pakeisti pakomitečių kompetenciją arba sukurti naujus pakomitečius, kad šie padėtų jam atlikti savo pareigas. Priimta Laikinojo komiteto vardu Pirmininkas PRIEDAS EB bei Juodkalnijos pakomitečių kompetencija ir struktūra 1. Sudėtis ir pirmininkavimas Pagal darbo tvarkos taisyklių 11 straipsnio antrą pastraipą pakomitečius sudaro Europos Komisijos atstovai ir Juodkalnijos Respublikos (toliau – Juodkalnijos) vyriausybės atstovai. Jiems pagal darbo tvarkos taisyklių 1 straipsnį pakaitomis pirmininkauja abi šalys. Valstybėms narėms pranešama apie pakomitečių posėdžius. 2. Sekretoriatas Europos Komisijos pareigūnas ir Juodkalnijos Vyriausybės pareigūnas kartu eina kiekvieno iš pakomitečių sekretorių pareigas. Visi su pakomitečiais susiję pranešimai perduodami atitinkamų pakomitečių sekretoriams. 3. Posėdžiai Pakomitečiai posėdžiauja reguliariai kartą per metus ir kai tai yra būtina atsižvelgiant į aplinkybes, jeigu abi Šalys tam pritaria. Visi pakomitečio posėdžiai vyksta abiejų Šalių sutartu laiku sutartoje vietoje. Jeigu abi Šalys sutinka, pakomitečiai į savo posėdžius gali pasikviesti ekspertus, kad šie suteiktų konkrečios informacijos. 4. Nagrinėjami dalykai Pakomitečiai nagrinėja tų sričių klausimus, kurios išvardytos toliau pateikiamame daugiadalykės pakomitečių struktūros sąraše. Nagrinėjant visus konkrečių sričių klausimus, vertinamas Laikinojo susitarimo ir Europos partnerystės įgyvendinimas, pasirengimas įgyvendinti Stabilizacijos ir asociacijos susitarimą bei pažanga derinant, įgyvendinant ir vykdant teisės aktus. Pakomitečiai nagrinėja visas jų atitinkamose srityse galinčias kilti problemas ir siūlo galimus sprendimo būdus. Be to, pakomitečiuose toliau aiškinamas acquis communautaire ir vertinama pažanga, kurią Juodkalnija padarė siekdama atitikties acquis pagal Laikinuoju susitarimu prisiimtus įsipareigojimus. 5. Protokolai Kiekvieno pakomitečio posėdžio protokolo projektas parengiamas per du mėnesius po posėdžio. Abiem Šalims patvirtinus protokolą, pakomitečio sekretoriai perduoda jo kopiją Laikinojo komiteto sekretoriams. 6. Viešumas Jeigu nenusprendžiama kitaip, pakomitečių posėdžiai yra uždari. 7. Pakomitečių struktūra 1) Prekybos, pramonės, muitų, mokesčių ir bendradarbiavimo su kitomis šalimis kandidatėmis pakomitetis (LS 3 str., 4–8 str., 19–33 str., 42 str., 53 str.); 2) Žemės ūkio ir žuvininkystės pakomitetis (9 str., 11 str. 2 ir 3 dalys, 10 str., 13 str., 12 str. 2 dalis, 14 str., 15 str., 18 str.); 3) Vidaus rinkos ir konkurencijos pakomitetis (LS 36 str., 37 str., 38 str. kartu su 5 protokolu, 39 str., 40 str., 41 str.); 4) Ekonominių bei finansinių klausimų ir statistikos pakomitetis (LS 35 str., 38 str. 7 dalies b punktas); 5) Transporto pakomitetis (LS 34 str., 4 protokolo 3 str. a ir b punktai, 11 str. 2, 3 ir 5 dalys, 19 str. 1 ir 2 dalys, 21 str. 1 dalis ir 2 dalies d punktas). [1] Kaip aprašyta Komisijos komunikate dėl Serbijos ir Juodkalnijos pasirengimo derėtis su Europos Sąjunga dėl Stabilizacijos ir asociacijos sutarties, COM(2005)476 galutinis. [2] OL L..., 2007 m. ..., p. ....